Γνωμοδότηση της Οικονομικής και Κοινωνικής Επιτροπής σχετικά με την «Πρόταση κανονισμού (ΕΚ, ΕΚΑΧ, Ευρατόμ) του Συμβουλίου για την τροποποίηση του Δημοσιονομικού Κανονισμού της 21ης Δεκεμβρίου 1977, ο οποίος εφαρμόζεται στον γενικό προϋπολογισμό των Ευρωπαϊκών Κοινοτήτων» () (98/C 284/10)

Στις 26 Μαΐου 1998, και σύμφωνα με το άρθρο 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα οικονομικών, δημοσιονομικών και νομισματικών υποθέσεων, στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 9 Ιουνίου 1998 με βάση εισηγητική έκθεση του κ. Donovan, ο οποίος δεν είχε τη συνδρομή ομάδας μελέτης.

Κατά την 356η σύνοδο ολομέλειας της 1ης και 2ας Ιουλίου 1998 (συνεδρίαση της 1ης Ιουλίου 1998), η Οικονομική και Κοινωνική Επιτροπή υιοθέτησε με 139 ψήφους υπέρ, καμία ψήφο κατά, και 6 αποχές, την ακόλουθη γνωμοδότηση.

1. Η βάση της πρότασης για την παρούσα αναθεώρηση του δημοσιονομικού κανονισμού είναι η εξής:

- πρώτον, η έναρξη της τρίτης φάσης της ΟΝΕ και η καθιέρωση του ευρώ, το οποίο, αντικαθιστώντας τόσο το Ecu όσο και τα εθνικά νομίσματα των 11 συμμετεχόντων κρατών μελών, θα αποτελέσει το κοινό νόμισμα των χωρών αυτών 7

- δεύτερον, η Συνθήκη Άμστερνταμ κατήργησε το πρωτόκολλο αριθ. 16 της Συνθήκης Μάαστριχτ σχετικά με την Οικονομική και Κοινωνική Επιτροπή και την Επιτροπή των Περιφερειών με το οποίο προβλεπόταν ότι η ΟΚΕ και η ΕΤΠ διαθέτουν κοινή οργανωτική δομή.2. Οι προτάσεις της Επιτροπής2.1. Η Επιτροπή προτείνει να αντικατασταθεί κάθε αναφορά στο Ecu του δημοσιονομικού κανονισμού από αναφορά στο ευρώ και να ορισθεί ότι τα δικαιώματα και οι υποχρεώσεις της Ένωσης θα αποτιμώνται και θα εκτελούνται σε ευρώ. Προτείνει, επίσης, να προσαρμοσθούν όλες οι αναφορές στα εθνικά νομίσματα καθώς και σε εκείνα των κρατών μελών που δεν συμμετέχουν στο ευρώ. Επειδή ορισμένα μέτρα (μη τοκοφόρες καταθέσεις, πρόστιμα) που προβλέπονται από το «σύμφωνο σταθερότητας και ανάπτυξης» θα εγγράφονται στον κοινοτικό προϋπολογισμό, η Επιτροπή προτείνει τροποποίηση η οποία περιγράφει επακριβώς την τεχνική και τη λογιστική παρουσίαση των εν λόγω ποσών.

2.2. Σχετικά με την κατάργηση του πρωτοκόλλου 16 της Συνθήκης Μάαστριχτ, η Επιτροπή προτείνει να απαλειφθούν όλες οι αναφορές στην κοινή οργανωτική δομή της ΟΚΕ και της ΕΤΠ και να προβλεφθεί ένα τμήμα στον ειδικό προϋπολογισμό για καθένα από τα εν λόγω όργανα.

3. Παρατηρήσεις της ΟΚΕ3.1. Η ΟΚΕ εκφράζει την ικανοποίηση της για το γεγονός ότι το ευρώ θα είναι διαφορετικό από το Ecu, διότι δεν θα αποτελεί μία λογιστική έκφραση υπό την έννοια του καλαθιού νομισμάτων, αλλά ένα πραγματικό νόμισμα. Η πρόταση της Επιτροπής για συγκεκριμένες τροποποιήσεις αποτελεί απαραίτητη τεχνική προσαρμογή του δημοσιονομικού κανονισμού της Ένωσης για την τρίτη φάση της Οικονομικής και Νομισματικής Ένωσης (ΟΝΕ).

3.2. Οι προτάσεις της Επιτροπής λαμβάνουν, επίσης, υπόψη τα ειδικά προβλήματα που αναφέρονται στο γεγονός ότι δεν θα συμμετάσχουν όλα τα κράτη μέλη στο ευρώ από της ενάρξεώς του. Το νέο άρθρο 35 απαιτεί από την Επιτροπή να διαβιβάζει ανά τρίμηνο, σε καθένα από τα κράτη μέλη που δεν έχουν καθιερώσει το ευρώ, κατάσταση με τις μεταφορές που πραγματοποιήθηκαν από το νόμισμα του εκάστοτε κράτους μέλους προς ένα άλλο νόμισμα και αντιστρόφως.

3.3. Οι προτεινόμενες τροπολογίες σχετικά με τις καταθέσεις ποσών και τα πρόστιμα, όπως ορίζονται στο «σύμφωνο σταθερότητας και ανάπτυξης», θα εξασφαλίζουν την απαραίτητη διαφάνεια της δημοσιονομικής διαχείρισης της ΕΕ. Τα ποσά που αφορούν καταθέσεις ή πρόστιμα θα καταλογίζονται μόνο αφού θα έχουν καταστεί οριστικά και εφόσον δεν θα μπορούν πλέον να αποτελέσουν αντικείμενο προσφυγής.

3.4. Η απόφαση του Συμβουλίου να καταργηθεί το πρωτόκολλο 16 της Συνθήκης Μάαστριχτ, στο οποίο ορίζεται ότι η «Οικονομική και Κοινωνική Επιτροπή και η Επιτροπή των Περιφερειών διαθέτουν κοινή οργανωτική δομή», οδηγεί σαφώς στην κατάργηση του τμήματος VI, μέρος Γ, και στην ανακατανομή των κονδυλίων του προϋπολογισμού τα οποία μέχρι σήμερα κατελογίζοντο στο κεφάλαιο του μέρους αυτού που αφορά τους ειδικούς προϋπολογισμούς της ΟΚΕ και της ΕΤΠ. Επειδή στον προϋπολογισμό προσδιορίζεται ήδη η προέλευση των θέσεων της κοινής οργανωτικής δομής (), ο διαχωρισμός των θέσεων είναι σχετικά απλός. Ο διαχωρισμός των κονδυλίων των δαπανών που δεν αφορούν σε θέσεις μπορεί να βασισθεί στα αποτελέσματα του αναλυτικού λογιστικού συστήματος το οποίο έχει αναπτυχθεί βάσει του άρθρου 22 του δημοσιονομικού κανονισμού.

3.5. Η ΟΚΕ επιδοκιμάζει την πρόταση της Επιτροπής για τη σύσταση ιδιαίτερων τμημάτων στον προϋπολογισμό για τα δύο συμβουλευτικά όργανα. Η παρουσίαση αυτή θα δημιουργήσει ένα ανεξάρτητο δημοσιονομικό πλαίσιο για κάθε όργανο εντός του οποίου κάθε όργανο θα μπορεί να καθορίζει τις προτεραιότητές του, και να ασκεί αυτόνομα τις αρμοδιότητες του.

3.6. Δεδομένης της πείρας που αποκομίσθηκε και ιδιαίτερα των οικονομιών κλίμακας που επετεύχθησαν με την κοινή οργανωτική δομή, η ΟΚΕ κατανοεί και δέχεται ότι από οικονομική άποψη είναι χρήσιμο να συνεχισθεί σε εθελούσια βάση η συνεργασία σε θέματα παραγωγής, καθώς και σε θέματα που αφορούν τα κτίρια σε περίπτωση που οι δύο επιτροπές στεγασθούν σε γειτονικά κτίρια.

Βρυξέλλες, 1η Ιουλίου 1998.

Ο Πρόεδρος της Οικονομικής και Κοινωνικής Επιτροπής

Tom JENKINS

() ΕΕ C 149 της 15.5.1998, σ. 21.

() ΕΕ L 44 της 16.2.1998, σ. 158, οργανόγραμμα, τμήμα VI μέρος Γ: κοινή οργανωτική δομή, υποσημείωση 4: «εκ των οποίων 408 θέσεις προέρχονται από την Οικονομική και Κοινωνική Επιτροπή και 108 θέσεις προέρχονται από την Επιτροπή των Περιφερειών».